stanford-oval/wikipedia huggingface dataset:
โกลด เซเบอแร ดูว์ บูแล

| โกลด เซเบอแร ดูว์ บูแล   Claude Céberet du Boullay |
| --- | --- |
ผู้อำนวยการ บริษัทอินเดียตะวันออกของฝรั่งเศส, ราชทูตพิเศษ
เกิด: ค.ศ. 1647
ถึงแก่กรรม: ค.ศ. 1702
ภาพวาดของทหารฝรั่งเศสในสยามในคริสต์ศตวรรษที่ 17
โกลด เซเบอแร ดูว์ บูแล (ฝรั่งเศส: Claude Céberet du Boullay, 1647 — 1702) นักการทูตชาวฝรั่งเศสช่วง คริสต์ศตวรรษที่ 17 เป็นที่รู้จักจากการทำหน้าที่เป็นราชทูตพิเศษร่วมกับ ซีมง เดอ ลา ลูแบร์ เดินทางมายังกรุงศรีอยุธยา เพื่อเข้าเฝ้าถวายพระราชสาส์นของพระเจ้าหลุยส์ที่ 14 แด่สมเด็จพระนารายณ์มหาราช ใน ค.ศ. 1687
ประวัติ

ในปี 1685 เซเบอแรได้เป็นหนึ่งใน 12 กรรมการของบริษัทอินเดียตะวันออกของฝรั่งเศส
ครั้งคณะราชทูตฝรั่งเศสใน ค.ศ. 1687 เซเบเรต์ได้รับมอบหมายให้ดูแลผลประโยชน์ทางการค้าของฝรั่งเศสและโดยเฉพาะอย่างยิ่ง บริษัท อินเดียตะวันออกของฝรั่งเศส  เซเบอแรพร้อมคณะราชทูตสยามเดินทางออกจากเมืองแบร็สต์ในวันที่ 1 มีนาคม ค.ศ. 1687 โดยเรือรบ L'oiseau (46 ปืน) , Le Gaillard (52 ปืน), La Loire (24 ปืน), La Normande และ Le Dromadaire
เซเบอแรและคณะเดินทางมาถึงกรุงศรีอยุธยาช่วงเดือนกันยายนถึงตุลาคม ค.ศ. 1687 เข้าเฝ้าสมเด็จพระนารายณ์มหาราชเมื่อวันที่ 2 กุมภาพันธ์ ค.ศ. 1687
ในเดือนธันวาคม ค.ศ. 1687 เซเบอแรเริ่มเดินทางกลับฝรั่งเศส โดยออกเดินทางจากกรุงศรีอยุธยาไปยังท่าเรือเมืองมะริด โดยออกจากมะริดเมื่อวันที่ 4 มกราคม ค.ศ. 1688 บนเรือ President ไปยังพอนดิเชอร์รี และเดินทางมาถึงในวันที่ 25 มกราคม ค.ศ. 1688
ผลงาน

Céberet, Claude Journal du Voyage de Siam
บรรณานุกรม

Smithies, Michael Three military accounts of the 1688 revolution in Siam, Orchid Press, Bangkok, 2002, ISBN 974-524-005-2
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  สหรัฐ 
อื่น ๆ:  IdRef
แพร์ซโพลิส (หนังสือการ์ตูน)

สำหรับความหมายอื่น ดูที่ แพร์ซโพลิส (แก้ความกำกวม)
| --- | --- |

ผู้ประพันธ์: มาร์จอเน่ ซาทราพิ
ชื่อเรื่องต้นฉบับ: Persepolis
ผู้แปล:  ณัฐพัดชา
ผู้วาดภาพประกอบ: มาร์จอเน่ ซาทราพิ
ประเทศ:  ฝรั่งเศส
ภาษา: ฝรั่งเศส
ประเภท: การ์ตูน, อัตชีวประวัติ
สำนักพิมพ์:  L'Association  สำนักพิมพ์กำมะหยี่
วันที่พิมพ์:  พ.ศ. 2543  พ.ศ. 2551
หน้า:  160 หน้า (เล่ม 1) 192 หน้า (เล่ม 2)
แพร์ซโพลิส (ฝรั่งเศส: Persepolis) เป็นหนังสือการ์ตูนอัตชีวประวัติภาษาฝรั่งเศสของมาร์จอเน่ ซาทราพิ  ซึ่งบรรยายชีวิตของผู้เขียนในวัยเด็กซึ่งอาศัยอยู่ในอิหร่านช่วงที่มีการปฏิวัติอิสลามและล้มล้างระบบกษัตริย์ ชื่อหนังสือการ์ตูนแพร์ซโพลิสมาจากชื่อเมืองโบราณในประเทศอิหร่าน
แพร์ซโพลิสเป็นการ์ตูนขาว-ดำตลอดทั้งหมด ต้นฉบับภาษาฝรั่งเศสแบ่งการ์ตูนออกเป็นสี่เล่ม แต่ในฉบับภาษาอื่น ๆ เช่น ฉบับภาษาอังกฤษและฉบับภาษาไทย แบ่งออกเป็นสองเล่ม ฉบับภาษาไทยแปลโดย ณัฐพัดชา และจัดพิมพ์โดยสำนักพิมพ์กำมะหยี่ ซึ่งออกวางจำหน่ายครั้งแรกเมื่อเดือนกันยายน พ.ศ. 2551
แพร์ซโพลิสถูกนำไปสร้างเป็นภาพยนตร์การ์ตูนและได้รับรางวัล Jury Prize ในเทศกาลภาพยนตร์เมืองคานส์ครั้งที่ 60 แต่ถูกถอดจากโปรแกรมของเทศกาลภาพยนตร์นานาชาติกรุงเทพฯตามคำร้องขอของสถานทูตอิหร่านประจำประเทศไทย
ภูมิหลัง

เนื้อเรื่องในหนังสือกล่าวถึงชีวิตของมาร์จอเน่ตั้งแต่ในวัยเด็ก ในช่วงที่ประชาชนในอิหร่านเริ่มไม่พอใจในการปกครองของพระเจ้าชาห์ โมฮัมหมัด เรซา ปาห์ลาวี ภายหลังจากการเปลี่ยนแปลงการปกครอง อิหร่านได้กลายเป็นสาธารณรัฐอิสลามและถูกอิรักรุกราน ในช่วงระหว่างสงครามนี่เอง ที่มาร์จอเน่ได้เข้าเรียนที่โรงเรียนมัธยมภาษาฝรั่งเศสที่เวียนนา เมื่อเรียนจบก็กลับมาที่อิหร่าน ซึ่งยังคงอยู่ภายใต้การปกครองและกฎหมายแบบอิสลาม เข้าเรียนในวิทยาลัยศิลปะ แต่งงาน และหย่า และในที่สุดก็ย้ายไปอยู่ที่ฝรั่งเศสจวบจนปัจจุบัน
หนังสือได้รับการแปลเป็นภาษายุโรปและภาษาอื่น ๆ อีกหลายภาษา อาทิ ภาษาอังกฤษ สเปน โปรตุเกส กรีก สวีเดน ฯลฯ และได้รับการตอบรับเป็นอย่างดีในฐานะที่เป็นอัตชีวประวัติของผู้หญิงชาวอิหร่าน ซึ่งไม่มีให้พบเห็นได้บ่อยนัก
ตัวละคร

มาร์จอเน่ 'มาร์จี้' ซาทราพิ เป็นผู้หญิงหัวขบถ เกิดที่อิหร่านในปีพ.ศ. 2512 ในครอบครัวชนชั้นกลางที่มีการศึกษาและมีความคิดเอียงซ้าย ไปเข้าโรงเรียนที่เวียนนา แล้วจึงกลับมาอยู่ที่อิหร่านอีกครั้ง ได้เข้าเรียนในวิทยาลัยในเตหะรานและแต่งงาน และในที่สุดก็เดินทางออกจากอิหร่านอีกครั้ง ปัจจุบันพำนักอยู่ในฝรั่งเศส
ตัวละคร > ครอบครัว

เอบี ซาทราพิ พ่อของมาร์จอเน่ เป็นคนดีและซื่อสัตย์ที่ต่อต้านการปกครองของพระเจ้าชาห์และสาธารณรัฐอิสลาม Ebi เป็นพ่อที่เลี้ยงลูกอย่างเสรี แต่ก็คอยให้คำแนะนำอยู่เสมอ
ทาจี ซาทราพิ แม่ของมาร์จอเน่ เป็นผู้ต่อต้านการปกครองเช่นเดียวกับสามี เป็นผู้หญิงสมัยใหม่ที่ต่อต้านที่รัฐบาลบังคับให้ผู้หญิงต้องคลุมฮิญาบ Taji เข้มงวดกับมาร์จอเน่มากกว่าสามี
ยาย ยายของมาร์จอเน่ เป็นผู้หญิงสมัยใหม่ที่แต่งงานถึงสามครั้ง ค่อนข้างสนิทกับหลานสาวและคอยให้คำแนะนำต่าง ๆ อยู่เสมอ
ลุงอนูช ลุง(พี่ชายของแม่)ของมาร์จอเน่ เคยหลบหนีไปสหภาพโซเวียตและจบการศึกษาที่นั่น เมื่อลักลอบกลับเข้ามาอิหร่านก็ถูกจำคุกอยู่ 9 ปี ถูกประหารในสมัยการปกครองของรัฐบาลอิสลามในข้อหาเป็นสายลับให้สหภาพโซเวียต
ตัวละคร > ที่เตหะราน

เมห์รี พี่เลี้ยงเด็กของมาร์จอเน่ เป็นหญิงสาวที่ไม่รู้หนังสือจากชนบท เมห์รีตกหลุมรักเพื่อนบ้านคนหนึ่ง จึงติดต่อกับทางจดหมายด้วยความช่วนเหลือของมาร์จอเน่ แต่ในที่สุดก็ต้องผิดหวังเมื่อฝ่ายชายรู้ว่าเมห์รีมาจากชนชั้นล่าง
Arash เพื่อนของมาร์จอเน่
เคีย เพื่อนในวัยเด็กของมาร์จอเน่ ภายหลังต้องพิการจากสงคราม
พาร์ดิสส์ เพื่อนที่โรงเรียนของมาร์จอเน่ที่ต้องสูญฌสียพ่อไปจากสงครามกับอิรัก
Kaveh เพื่อนในวัยเด็กที่มาร์จอเน่แอบชอบ ภายหลังอพยพไปอยู่ที่สหรัฐอเมริกา
เซียแมค อดีตนักโทษการเมืองที่ได้รับการปล่อยตัวหลังจากการล้มล้างระบอบกษัตริย์
มูห์เซน นักโทษการเมืองที่ถูกลองสังหารโดยตำรวจลับในสมัยของพระเจ้าชาห์
มาลี เพื่อนของทาจีที่ต้องมาอาศัยอยู่กับครอบครัวของมาร์จอเน่ในเตหะรานชั่วคราวหลังจากที่บ้านในอีกเมืองโดนถล่มในสงคราม
ลาลี ลูกสาวของเซียแมค
นีดา ลูกสาวของครอบครัวบาบา-เลวีย์ ซึ่งเป็นครอบครัวชาวยิวที่เป็นเพื่อนบ้านกันมาร์จอเน่ ภายหลังเสียชีวิตจากระเบิด
ตัวละคร > ที่เวียนนา

โซโซ เพื่อนของทาจี ที่อพยพไปอยู่ที่เวียนนา สมัยตอนอยู่ที่อิหร่าน โซโซทำงานเป็นเลขานุการให้กับสามีของตน แต่เมื่อมาอยู่ที่ออสเตรียต้องมาเป็นช่างตัดผม
ฮูแชง สามโซโซ
ชิริน ลูกสาวของโซโซและฮูแชง
ลูดซีย เพื่อนร่วมห้องชาวทีโรลของมาร์จอเน่ที่หอพักของแม่ชี
จูลี - Marjane's 18 year old friend who eventually becomes her roommate. Her sexual promiscuity amazes Marjane at first.
โมโม - Marjane's 16 year old friend, a nihilist who only hangs out with her because she has known death and war.
โอลิวิเยร์ กับ ธิเอร์รี - Swiss orphans who deal recreational drugs in between classes.
อินกริด - Marjane's friend who teaches her the art of meditation.
คุณนายดร. เฮลเลอร์ - One of Marjane's landlords in Austria, a crackpot psychiatrist (in Marjane's estimation) who accuses her of stealing her brooch and thinks she is being a prostitute when she sees her leave the house, dressed to party.
Svetlana - the Yugoslavian chef at the Cafe Sole where Marjane works for a while. When a customer pinches Marjane's behind, Svetlana spits into his food in revenge.
ตัวละคร > เพื่อนชาย

เอ็นริก - A Spaniard/Austrian who turns out to be gay.
ฌอง-โปล - Only likes Marjane as a friend
มาร์คัส - the Viennese love of Marjane's life and her first real boyfriend, who slept with her and who breaks her heart after two years of dating, when Marjane finds him in bed with another girl on her birthday.
เรซา - Marjane's Iranian boyfriend who eventually becomes her husband. After three years of marriage, they divorce.
เนื้อเรื่องย่อ > แพร์ซโพลิส 1

ฮิญาบ
จักรยาน
คุกน้ำ
แพร์ซโพลิส
จดหมาย
งานเลี้ยง
วีรบุรุษ
มอสโก
แกะ
การเดินทาง
เอฟ-14
เครื่องเพชร
กุญแจ
ไวน์
บุหรี่
พาสปอร์ต
คิม ไวล์ด
วันชาบัท
สินสอด
เนื้อเรื่องย่อ > แพร์ซโพลิส 2

ซุป
ไทรอล
พาสต้า
ยาคุม
ผัก
ม้า
ซ่อนหา
เรื่องรักๆ
ครัวซองต์
ฮิญาบ
คืนถิ่น
เรื่องตลก
เล่นสกี
สอบ
แต่งหน้า
ประชุมใหญ่
ถุงเท้า
แต่งงาน
จานดาวเทียม
ตอนจบ
แหล่งข้อมูลอื่น

แพร์ซโพลิส 1 เก็บถาวร 2009-07-09 ที่ เวย์แบ็กแมชชีน และ 2 เก็บถาวร 2009-07-09 ที่ เวย์แบ็กแมชชีน ในเว็บไซต์ของสำนักพิมพ์กำมะหยี่
โดมกีฬาภูมิภาคเอเชียตะวันออกมาเก๊า

| --- | --- |
Macau East Asian Games Dome


ที่ตั้ง: เขตบริหารพิเศษมาเก๊า
ความจุ: 100,024
พื้นผิว: ไม้
เปิดใช้สนาม: 2005
การใช้งาน
กีฬาภูมิภาคเอเชียตะวันออก 2005 เอเชียนอินดอร์เกมส์ 2007
โดมกีฬาภูมิภาคเอเชียตะวันออกมาเก๊า (อังกฤษ: Macau East Asian Games Dome, จีน: 澳門東亞運動會體育館, โปรตุเกส: Domo dos Jogos da Ásia Oriental) ตั้งอยู่ที่เขตบริหารพิเศษมาเก๊าของจีน
ในปี ค.ศ. 2007 สนามกีฬาแห่งนี้เป็นสนามกีฬาหลักของกีฬาเอเชียนอินดอร์เกมส์ ครั้งที่ 2 ที่มาเก๊าเป็นเจ้าภาพ
โดเดคะนีส

สถานที่ตั้งของหมู่เกาะโดเดคะนีสในกรีซ
โดเดคะนีส (กรีก: Δωδεκάνησα, Dodekánisa, อังกฤษ: Dodecanese) เป็นหมู่เกาะของประเทศกรีซในทะเลอีเจียน ประกอบด้วยเกาะ 12 เกาะได้แก่ เกาะอัสติพาเลีย คาลิมนอส คาร์พาทอส คาซอส คัลกี คอส เลรอส ลิปซอส นีซีรอส พัตมอส ซีมี ทีลอส และเกาะเล็ก ๆ อีก 150 เกาะ
หมู่เกาะนี้ตกเป็นส่วนหนึ่งของจักรวรรดิออตโตมันตั้งแต่คริสต์ศวรรษที่ 16 จนถึง ค.ศ. 1912 อิตาลีเข้ายึดครองในการทำสงครามกับตุรกี ใน ค.ศ. 1912 และสัญญาว่าจะยกให้แก่กรีซใน ค.ศ. 1913 แต่ยังไม่ยกให้ จนในปี ค.ศ. 1947 จึงกลับมาเป็นของกรีซ
โฌแซ็ฟ ฟูเช

| ดยุกแห่งโอตรันโต Duc d'Otrante |
| --- | --- |


ประธานคณะมนตรีฝ่ายบริหารฝรั่งเศส
ดำรงตำแหน่ง 22 มิถุนายน 1815 – 7 กรกฎาคม 1815
กษัตริย์: นโปเลียนที่ 2
ก่อนหน้า: สถาปนาตำแหน่ง
ถัดไป: ตาแลร็อง-เปรีกอร์  (ในตำแหน่งนายกรัฐมนตรี)
 
ข้อมูลส่วนบุคคล
เกิด: 21 พฤษภาคม ค.ศ. 1759(1759-05-21) เลอแปลแร็ง, ฝรั่งเศส
เสียชีวิต: 26 ธันวาคม ค.ศ. 1820(1820-12-26) (61 ปี) ตรีเยสเต, อิตาลี
ศาสนา: ลัทธิแห่งเหตุผล ต่อมา โรมันคาทอลิก
พรรคการเมือง: ฌากอแบ็ง (1789–1795) ฌีรงแด็ง (1792–1793) ลามงตาญ (1793–1794) Thermidorian (1794–1799)

โฌแซ็ฟ ฟูเช ดยุกที่ 1 แห่งโอตรันโต (ฝรั่งเศส: Joseph Fouché, 1st Duc d'Otrante) เป็นรัฐบุรุษแห่งสาธารณรัฐฝรั่งเศสที่ 1 เขาเป็นที่จดจำจากการใช้ความรุนแรงในการปราบปรามผู้ก่อจลาจลในลียงระหว่างการปฏิวัติฝรั่งเศสในปี ค.ศ. 1793 และหลังนโปเลียนก่อรัฐประหารเดือนบรูว์แมร์ในปี ค.ศ. 1799 เขาก็ได้รับตำแหน่งเป็นรัฐมนตรีว่าการตำรวจและได้รับบรรดาศักดิ์เป็นดยุกแห่งโอตรันโต
โฌแซ็ฟ ฟูเช เกิดที่เลอแปลแร็ง หมู่บ้านเล็ก ๆ ใกล้กับเมืองน็องต์ เขาเข้ารับการศึกษาที่วิทยาลัยโบสถ์ในน็องต์ เขาเดินทางมาปารีสด้วยความตั้งใจอยากเป็นครู ซึ่งก็ทำให้เขาประสบความก้าวหน้าอย่างรวดเร็ว เขาได้เป็นอาจารย์ในวิทยาลัยหลายแห่งของปารีส ซึ่งทำให้เขาได้มีโอกาสรู้จักกับมักซีมีเลียง รอแบ็สปีแยร์ เขาและรอแบ็สปีแยร์มีการพบปะกันทั้งในช่วงก่อนการปฏิวัติและในช่วงต้นของการปฏิวัติ ต่อมาในเดือนตุลาคม ค.ศ. 1790 เขาถูกเรียกตัวกลับไปสอนที่เมืองน็องต์ การที่ฟูเชเป็นคนหัวประชาธิปไตยและต่อต้านศาสนจักร ก็ทำให้เขากลายเป็นที่นิยมชมชอบของประชาชนเมืองน็องต์ และทำให้เขาได้เป็นผู้นำระดับท้องถิ่นของฌากอแบ็ง
หลังระบอบกษัตริย์ล่มสลายลงในเดือนสิงหาคม ค.ศ. 1792 ฟูเชก็ได้รับแต่งตั้งเป็นผู้แทนของจังหวัดลัวรัตล็องติกในที่ประชุมใหญ่แห่งชาติ ช่วงแรกเขาไปคลุกคลีอยู่กับฝ่ายฌีรงแด็ง แต่เนื่องจากพวกฌีรงแด็งไม่สนับสนุนการสำเร็จโทษพระเจ้าหลุยส์ที่ 16 ทำให้ฟูเชตัดสินใจย้ายไปอยู่ฝ่ายลามงตาญ ฟูเชสนับสนุนอย่างแรงกล้าให้มีการประหารชีวิตพระเจ้าหลุยส์ที่ 16 ในทันที
ในเดือนพฤศจิกายน ค.ศ. 1793 ฟูเชเดินทางไปเมืองลียงกับฌ็อง-มารี กอโล แดร์บัว เพื่อประหารเหล่าผู้ก่อกบฎจำนวน 271 คน มีการใช้โซ่ล่ามผู้ต้องโทษเข้าด้วยกันและใช้ปืนใหญ่ระดมยิงกระสุนพวงเพื่อสังหาร ทำให้ฟูเชได้รับฉายาว่า "เครื่องประหารแห่งลียง" ความโหดร้ายของฟูเชทำให้รอแบ็สปีแยร์เกิดหวั่นใจขึ้นมา รอแบ็สปีแยร์พยายามกำจัดฟูเชให้พ้นจากสโมสรฌากอแบ็งในวันที่ 14 กรกฎาคม 1794 แต่ฟูเชไหวตัวทันและหลบซ่อนตัวอยู่ในปารีสภายใต้การคุ้มครองของปอล บารัส และร่วมวางแผนโค่นล้มรอแบ็สปีแยร์ การโค่นล้มรอแบ็สปีแยร์ในวันที่ 27 กรกฎาคม 1794 นำไปสู่การจัดตั้งรัฐบาลใหม่ที่เรียกว่าคณะดีแร็กตัวร์
ในเดือนกรกฎาคม ค.ศ. 1799 ฟูเชได้รับแต่งตั้งเป็นรัฐมนตรีว่าการตำรวจในห้วงเวลาที่ปารีสเต็มไปด้วยความวุ่นวาย แอมานุแอล โฌแซ็ฟ ซีเยแย็ส สมาชิกดีแร็กตัวร์คนใหม่ ต้องการควบคุมพวกฌากอแบ็งที่พยายามเปิดสโมสรขึ้นมาอีกครั้ง ฟูเชได้สั่งปิดสโมสรฌากอแบ็งตามความต้องการของซีเยแย็ส พร้อมทั้งตามล่านักเขียนและนักหนังสือพิมพ์ทั้งของฝ่ายฌากอแบ็งและฝ่ายนิยมเจ้า เมื่อนายพลนโปเลียนกลับจากอียิปต์ถึงฝรั่งเศสในเดือนตุลาคม ฟูเชเข้าร่วมกับนโปเลียนและซีเยแย็สเพื่อโค่นล้มอำนาจของคณะดีแร็กตัวร์ ภายหลังรัฐประหาร 18 บรูว์แมร์ ฟูเชก็กลายเป็นคนสนิทของนโปเลียน นโปเลียนคงตำแหน่งรัฐมนตรีตำรวจของฟูเชไว้ตามเดิม
โซแว็ง

| โซแว็ง |
| --- | --- |
เทศบาล
พิพิธภัณฑ์
ประเทศ: ฝรั่งเศส
แคว้น: โอแวร์ญ-โรนาลป์
จังหวัด: ลัวร์
เขต: มงบรีซง
อำเภอ: บวง-ซูร์-ลีญง
สหเทศบาล: Loire Forez Agglomération
การปกครอง
 • นายกเทศมนตรี (2020–2026) : Jean-René Joandel
พื้นที่1: 30.23 ตร.กม. (11.67 ตร.ไมล์)
ประชากร (มกราคม ค.ศ. 2018)2: 380 คน
 • ความหนาแน่น: 13 คน/ตร.กม. (33 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 42298 /42990
สูงจากระดับน้ำทะเล: 640–1,631 m (2,100–5,351 ft)  (avg. 890 m หรือ 2,920 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
โซแว็ง (ฝรั่งเศส: Sauvain, ออกเสียง: [sovɛ̃]) เป็นเทศบาลในจังหวัดลัวร์ทางภาคกลางของประเทศฝรั่งเศส โดยมีโบสถ์ในเทศบาลชื่อ l'Église Notre Dame de la Nativité และมีแม่น้ำลีญงดูว์ฟอแรไหลผ่านเทศบาลนี้
ประชากร

| ปี | ประชากร | ±% p> a. |
| --- | --- | --- |
| 1968  | 611 | —     |
| 1975  | 523 | −2.20% |
| 1982  | 507 | −0.44% |
| 1990  | 445 | −1.62% |
| 1999  | 429 | −0.41% |
| 2009  | 407 | −0.53% |
| 2014  | 381 | −1.31% |
| 2020  | 373 | −0.35% |
ที่มา: INSEE
โซฟี เกรกอรี ทรูโด

| โซฟี เกรกอรี ทรูโด |
| --- | --- |
โซฟี ทรูโด ใน ค.ศ. 2017

คู่สมรสนายกรัฐมนตรีแคนาดา
อยู่ในวาระ
เริ่มดำรงตำแหน่ง  4 พฤศจิกายน ค.ศ. 2015
ก่อนหน้า: ลอรีน ฮาร์เปอร์
 
ข้อมูลส่วนบุคคล
เกิด: โซฟี เกรกอรี  (1975-04-24) เมษายน 24, 1975 (49 ปี) มอนทรีออล รัฐควิเบก ประเทศแคนาดา
เชื้อชาติ: แคนาดา
พรรคการเมือง: เสรีนิยม
คู่สมรส: จัสติน ทรูโด (สมรส 2005)
บุตร: 3 คน
ที่อยู่อาศัย: รีโดคอตเทจ
ศิษย์เก่า: มหาวิทยาลัยมอนทรีออล
วิชาชีพ: ผู้มีชื่อเสียงทางสื่อ

โซฟี เกรกอรี ทรูโด (ฝรั่งเศส: Sophie Grégoire Trudeau; เสียงอ่านภาษาฝรั่งเศส: [sɔfi gʁegwaʁ]; 24 เมษายน ค.ศ. 1975 – ) หรือที่รู้จักกันในนาม โซฟี เกรกอรี เป็นภรรยาของจัสติน ทรูโด นายกรัฐมนตรีแคนาดา เธอเป็นอดีตพิธีกรทางโทรทัศน์ และมีส่วนร่วมในงานด้านการกุศลรวมถึงการพูดในที่สาธารณะ โดยเน้นประเด็นด้านปัญหาสตรี
ชีวิตส่วนตัว

เกรกอรีได้พบกับจัสติน ทรูโด ซึ่งเป็นบุตรชายคนโตของปีแยร์ ทรูโด เป็นครั้งแรก เมื่อทั้งคู่เป็นเด็กที่เติบโตในมอนทรีออล โดยเกรกอรีเป็นเพื่อนร่วมชั้นและเพื่อนวัยเด็กของมีเชล ผู้เป็นบุตรชายคนสุดท้องของปีแยร์ ทรูโด
โซฟี มาร์โซ

| โซฟี มาร์โซ |
| --- | --- |
มาร์โซในปีค.ศ. 2015
สารนิเทศภูมิหลัง
เกิด:  (1966-11-17) 17 พฤศจิกายน ค.ศ. 1966 (57 ปี) Sophie Danièle Sylvie Maupu
คู่สมรส: อันเดรจ ซูวาฟสกี (1985-2001) จิม เลมเลย์ (2001–2007)  คริสโตเฟอร์ แลมเบิร์ต (2007–2014)
อาชีพ: นักแสดง , โปรดิวเซอร์, นักเขียน
ปีที่แสดง: ค.ศ. 1980 - ปัจจุบัน
โซฟี มาร์โซ (ฝรั่งเศส: Sophie Marceau) มีชื่อจริงว่า Sophie Danièle Sylvie Maupu เป็นนักแสดง, โปรดิวเซอร์และนักเขียนหญิงชาวฝรั่งเศส
โซฟี มาร์โซ เกิดที่ปารีส ฝรั่งเศส เริ่มชีวิตการแสดงตั้งแต่อายุ 13 ปี เมื่อเธอและมารดาได้ไปลงชื่อในโมเดลลิ่งแห่งหนึ่ง และได้รับเลือกให้แสดงภาพยนตร์วัยรุ่น ลาบูม ออกฉายเมื่อ ค.ศ. 1980 และได้รับความนิยมเป็นอย่างสูงในฝรั่งเศส อิตาลี รวมถึงหลายประเทศในทวีปเอเชีย ทั้งญี่ปุ่น ฮ่องกง และประเทศไทย  มีการสร้างภาคต่อ ลาบูม 2 ออกฉายในปี ค.ศ. 1982
โซฟี มาร์โซ ยังมีผลงานแสดงอย่างต่อเนื่อง โดยมักเป็นภาพยนตร์ภาษาฝรั่งเศส จนกระทั่งมีชื่อเสียงในระดับนานาชาติ เมื่อรับบทเด่นในภาพยนตร์ของเมล กิบสันเรื่อง Braveheart (เบรฟฮาร์ท วีรบุรุษหัวใจมหากาฬ)  ในปี ค.ศ. 1995  และบทสาวบอนด์ในภาพยนตร์เจมส์ บอนด์เรื่อง The World Is Not Enough (พยัคฆ์ร้ายดับแผนครองโลก)
ในปี ค.ศ. 1995 โซฟี มาร์โซเริ่มมีงานกำกับภาพยนตร์สั้นเป็นครั้งแรก เป็นภาพยนตร์สั้นความยาว 9 นาที ชื่อเรื่อง L'Aube à l'envers และได้กำกับภาพยนตร์เรื่องยาวเต็มรูปแบบเป็นครั้งแรกในปี ค.ศ. 2002 เรื่อง Speak to Me of Love ได้รับความชื่นชม และได้รับรางวัลผู้กำกับภาพยนตร์ยอดเยี่ยม ในเทศกาลภาพยนตร์โลกมอนทรีออล (Montreal World Film Festival)
แหล่งข้อมูลอื่น

Sophie Marceau ที่อินเทอร์เน็ตมูวีเดตาเบส
Sophie Marceau ที่ ออลมูฟวี
โฌนัส กงซัลวิส โอลีเวย์รา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โฌนัส กงซัลวิส โอลีเวย์รา
วันเกิด:   (1984-04-01) 1 เมษายน ค.ศ. 1984 (40 ปี)
สถานที่เกิด:  เบเบโดรู, บราซิล
ส่วนสูง:  1.83 m (6 ft 0 in)
ตำแหน่ง:  กองหน้า
สโมสรเยาวชน
2003–2004:  กวารานี
สโมสรอาชีพ*
| ปี |  ทีม |  ลงเล่น |  (ประตู) |
| 2005–2006 |  กวารานี |  25 |  (12) |
| 2006–2007 |  ซังตุส |  20 |  (1) |
| 2007–2011 |  เกรมีอู |  74 |  (40) |
| 2008–2009 |  → โปร์ตูเกซา (ยืม) |  25 |  (10) |
| 2011–2014 |  บาเลนเซีย |  113 |  (36) |
| 2014–2019 |  ไบฟีกา |  132 |  (110) |
| รวม |   |  389 |  (209) |
ทีมชาติ
| 2011–2016 |  บราซิล |  12 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โฌนัส กงซัลวิส โอลีเวย์รา (โปรตุเกส: Jonas Gonçalves Oliveira) หรือคนทั่วไปรู้จักในนาม โฌนัส เกิดเมื่อวันที่ 1 เมษายน ค.ศ. 1984 เป็นอดีตนักฟุตบอลชาวบราซิลในตำแหน่งกองหน้า บางครั้งยังเล่นเป็นปีกซ้ายได้อีกด้วย
แหล่งข้อมูลอื่น

Valencia official profile เก็บถาวร 2012-09-27 ที่ เวย์แบ็กแมชชีน
BDFutbol profile
Stats and profile at Zerozero[ลิงก์เสีย]
Transfermarkt profile
Ciberche stats and bio เก็บถาวร 2012-03-28 ที่ เวย์แบ็กแมชชีน (สเปน)
โบกาดูอิงแฟร์นู

38°41′28″N 9°25′52″W﻿ / ﻿38.69111°N 9.43111°W﻿ / 38.69111; -9.43111
โบกาดูอิงแฟร์นู
ภาพถ่าย ปากนรก โดยฌูเวา กริชตีนู ดา ซิลวา ประมาณ ค.ศ. 1863–1865
โบกาดูอิงแฟร์นู (โปรตุเกส: Boca do Inferno; แปลว่า ปากนรก) คือหุบเหวแห่งหนึ่งที่หน้าผาริมทะเลใกล้กับเมืองกัชไกช์ในเขตลิสบอน ประเทศโปรตุเกส ในช่วงน้ำขึ้น คลื่นทะเลจะไหลเข้าสู่ก้นเหวและกระทบโขดหินอย่างแรง ทำให้ที่นี่กลายเป็นสถานที่ท่องเที่ยวยอดนิยมแห่งหนึ่งในพื้นที่ ถ้ำเหวแห่งนี้เป็นถ้ำแห่งแรกที่ปรากฏในภาพเคลื่อนไหวใด ๆ กล่าวคือ ในภาพยนตร์เงียบจากสหราชอาณาจักรเรื่อง อะซีเคฟเนียร์ลิสเบิน ใน ค.ศ. 1896 ซึ่งแสดงภาพคลื่นแตกที่ปากถ้ำแห่งนี้
โซกราติส ปาปัสตาโทปูโลส

| 0 | 1 | 2 | 3 |
| --- | --- | --- | --- |
 โซกราติสกับอาร์เซนอลใน ค.ศ. 2018
ข้อมูลส่วนตัว
ชื่อเต็ม:  โซกราติส ปาปัสตาโทปูโลส
วันเกิด:   (1988-06-09) 9 มิถุนายน ค.ศ. 1988 (36 ปี)
สถานที่เกิด:  กาลามาตา เพโลพอนนีส กรีซ
ส่วนสูง:  1.86 เมตร (6 ฟุต 1 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  โอลิมเบียโกส
หมายเลข:  15
สโมสรเยาวชน
:  Aiantas Kalamatas
–2004:  Apollon Petalidiou
2004–2005:  เออีเคเอเธนส์
สโมสรอาชีพ*
| ปี |  ทีม |  ลงเล่น |  (ประตู) |
| 2005–2008 |  เออีเคเอเธนส์ |  58 |  (1) |
| 2006 |  → Niki Volou (ยืมตัว) |  11 |  (0) |
| 2008–2010 |  เจนัว |  51 |  (2) |
| 2010–2012 |  มิลาน |  5 |  (0) |
| 2011–2012 |  → แวร์เดอร์เบรเมิน (ยืมตัว) |  30 |  (1) |
| 2012–2013 |  แวร์เดอร์เบรเมิน |  29 |  (1) |
| 2013–2018 |  โบรุสซีอาดอร์ทมุนท์ |  130 |  (7) |
| 2018–2021 |  อาร์เซนอล |  44 |  (3) |
| 2021– |  โอลิมเบียโกส |  0 |  (0) |
ทีมชาติ‡
| 2003–2005 |  กรีซ รุ่นอายุไม่เกิน 17 ปี |  11 |  (2) |
| 2005–2007 |  กรีซ รุ่นอายุไม่เกิน 19 ปี |  13 |  (2) |
| 2007–2010 |  กรีซ รุ่นอายุไม่เกิน 21 ปี |  7 |  (2) |
| 2008– |  กรีซ |  90 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20 มกราคม 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 8 กันยายน 2019
โซกราติส ปาปัสตาโทปูโลส (กรีก: Σωκράτης Παπασταθόπουλος; 9 มิถุนายน 1988 —) หรือรู้จักกันในชื่อ โซกราติส เป็นนักฟุตบอลชาวกรีซ ปัจจุบันลงเล่นตำแหน่งเซ็นเตอร์แบ็กให้กับโอลิมเบียโกสและทีมชาติกรีซ
สโมสรอาชีพ > อาร์เซนอล

ในวันที่ 2 กรกฎาคม ค.ศ. 2018 อาร์เซนอลบรรลุข้อตกลงในการคว้าตัวปาปัสตาโทปูโลสจากโบรุสซีอาดอร์ทมุนท์ด้วยค่าตัว 17.6 ล้านปอนด์ และจะสวมเสื้อหมายเลข 5 ต่อมาในวันที่ 12 สิงหาคม ค.ศ. 2018 เขาลงเล่นนัดแรกให้กับสโมสรในเกมลีกที่เปิดเอมิเรตส์สเตเดียมพ่ายแพ้ต่อแมนเชสเตอร์ซิตี 0–2 ต่อมาในวันที่ 4 ตุลาคม ค.ศ. 2018 ปาปัสตาโทปูโลสทำประตูแรกให้กับสโมสรในนัดที่บุกไปชนะคาราบัก 3–0 ในการแข่งขันยูฟ่ายูโรปาลีก รอบแบ่งกลุ่ม
แหล่งข้อมูลอื่น

โซกราติส ปาปัสตาโทปูโลส – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
โซกราติส ปาปัสตาโทปูโลส – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
Overview – Premier League
Bundesliga profile เก็บถาวร 2018-07-15 ที่ เวย์แบ็กแมชชีน
| ด ค กรายชื่อนักกีฬาทีมชาติกรีซ – ฟุตบอลโลก 2014 |
| --- | --- | --- |
|  1 Karnezis  2 Maniatis  3 Tzavellas  4 Manolas  5 Moras  6 Tziolis  7 ซามารัส  8 Kone  9 Mitroglou  10 Karagounis (c)  11 Vyntra  12 Glykos  13 Kapino  14 Salpingidis  15 Torosidis  16 Christodoulopoulos  17 Gekas  18 Fetfatzidis  19 ปาปัสตาโทปูโลส  20 โฮเลบัส  21 Katsouranis  22 Samaris  23 Tachtsidis  ผู้ฝึกสอน: ซังตุช  |  1 Karnezis  2 Maniatis  3 Tzavellas  4 Manolas  5 Moras  6 Tziolis  7 ซามารัส  8 Kone  9 Mitroglou  10 Karagounis (c)  11 Vyntra  12 Glykos  13 Kapino  14 Salpingidis  15 Torosidis  16 Christodoulopoulos  17 Gekas  18 Fetfatzidis  19 ปาปัสตาโทปูโลส  20 โฮเลบัส  21 Katsouranis  22 Samaris  23 Tachtsidis  ผู้ฝึกสอน: ซังตุช  |  |
โบมง-อ็อง-แวร์ดูว์นัว

| โบมง-อ็อง-แวร์ดูว์นัว |
| --- | --- |
เทศบาล
โบสถ์น้อยที่โบมง-อ็อง-แวร์ดูว์นัว
   ตราอาร์ม
ประเทศ: ฝรั่งเศส
แคว้น: กร็องแต็สต์
จังหวัด: เมิซ
เขต: แวร์เดิง
อำเภอ: แบลวีล-ซูร์-เมิซ
สหเทศบาล: กร็องแวร์เดิง
การปกครอง
 • นายกเทศมนตรี (ค.ศ. 2014-2020) : ปีแยร์ ลีแบร์
พื้นที่1: 7.87 ตร.กม. (3.04 ตร.ไมล์)
ประชากร (มกราคม ค.ศ. 2018)2: 0 คน
 • ความหนาแน่น: 0.0 คน/ตร.กม. (0.0 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 55039 /55100
สูงจากระดับน้ำทะเล: 233–372 m (764–1,220 ft)  (avg. 305 m หรือ 1,001 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
โบมง-อ็อง-แวร์ดูว์นัว (ฝรั่งเศส: Beaumont-en-Verdunois) เป็นเทศบาลในจังหวัดเมิซ แคว้นกร็องแต็สต์ ประเทศฝรั่งเศส
ตั้งแต่ยุทธการที่แวร์เดิงใน ค.ศ. 1916 เป็นต้นมา ไม่มีใครอาศัยอยู่ในหมู่บ้านนี้ถาวร (ประชากรอย่างเป็นทางการ: 0) เช่นเดียวกับหมู่บ้านอื่นที่ถูกทำลายในแคว้นนี้ ได้แก่ เบอซงโว, โอมง-แพร-ซามอเญอ, ลูฟว์มง-โกต-ดูว์-ปวฟวร์, กูว์เมียร์เลอมอรอม และเฟลอรี-เดอว็อง-ดูโอมง
ตั้งแต่ ค.ศ. 1925 เป็นต้นมา นายกเทศมนตรีประจำเมืองนี้มาจากครอบครัวเดียว โดยผู้ดำรงตำแหน่งในปัจจุบันคือ ปีแยร์ ลีแบร์ (Pierre Libert)
โนวูอัมบูร์กู

| โนวูอัมบูร์กู |
| --- | --- |
   ธง ตรา
สมญา: เมืองหลวงแห่งรองเท้า
สถานที่ตั้งในรัฐฮิวกรังจีดูซูว ประเทศบราซิล
พิกัด: 29°40′40″S 51°07′51″W﻿ / ﻿29.67778°S 51.13083°W﻿ / -29.67778; -51.13083
ประเทศ: บราซิล
ภาค: ใต้
รัฐ: รัฐฮิวกรังจีดูซูว
Founded: 1832
Incorporated: 1927
การปกครอง
 • Mayor: Tarcísio Zimmermann (PT)
พื้นที่
 • ทั้งหมด: 224 ตร.กม. (86 ตร.ไมล์)
ความสูง: 57 เมตร (187 ฟุต)
ประชากร (2010 est.)
 • ทั้งหมด: 237,044 คน
 • ความหนาแน่น: 1,155 คน/ตร.กม. (2,990 คน/ตร.ไมล์)
เขตเวลา: UTC-3 (UTC−3)
 • ฤดูร้อน  (เวลาออมแสง): UTC-2 (UTC−2)
เว็บไซต์: Prefeitura de Novo Hamburgo
โนวูอัมบูร์กู (โปรตุเกส: Novo Hamburgo) เป็นเมืองทางใต้สุดของรัฐฮิวกรังจีดูซูว ประเทศบราซิล มีประชากร 237,044 คน (ค.ศ. 2010) มีพื้นที่ 217 ตร.กม. และมีอุณหภูมิเฉลี่ย 19°C  ในคริสต์ทศวรรษ 1980 ได้รับฉายาว่า เมืองหลวงแห่งรองเท้า มีบริษัทเกี่ยวกับกรีฑาหลายแห่ง
โกลด ปุแอล

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โกลด ฌัก ปุแอล
วันเกิด:   (1961-09-02) 2 กันยายน ค.ศ. 1961 (63 ปี)
สถานที่เกิด:  กัสทร์ ฝรั่งเศส
ส่วนสูง:  1.77 เมตร (5 ฟุต 10 นิ้ว)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  แซ็งเตเตียน (ผู้จัดการทีม)
สโมสรเยาวชน
1970–1977:  กัสทร์
1977–1979:  โมนาโก
สโมสรอาชีพ*
| ปี |  ทีม |  ลงเล่น |  (ประตู) |
| 1979–1996 |  โมนาโก |  488 |  (4) |
จัดการทีม
1999–2001:  โมนาโก
2002–2008:  ลีล
2008–2011:  ลียง
2012–2016:  นิส
2016–2017:  เซาแทมป์ตัน
2017–2019:  เลสเตอร์ซิตี
2019–:  แซ็งเตเตียน
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โกลด ฌัก ปุแอล (ฝรั่งเศส: Claude Jacques Puel, เสียงอ่านภาษาฝรั่งเศส: [klod pɥɛl]; เกิด 2 กันยายน ค.ศ. 1961) เป็นอดีตนักฟุตบอลชาวฝรั่งเศส ปัจจุบันเป็นผู้จัดการของอาแอ็ส แซ็งเตเตียน
เขาใช้เวลาเล่นฟุตบอลส่วนใหญ่ให้กับโมนาโก ก่อนที่จะผันตัวมาเป็นผู้จัดการของสโมสรนี้ เคยพาโมนาโกคว้าแชมป์ลีกในฤดูกาล 1999–2000 นอกจากนี้เขายังจัดการทีมลีล, ลียง, นิส, เซาแทมป์ตัน และเลสเตอร์ซิตี
เกียรติประวัติ

อ้างอิง:
เกียรติประวัติ > ผู้เล่น

ลีกเอิง: 1981–82, 1987–88
กุปเดอฟร็องส์: 1980, 1985, 1991
ทรอเฟเดช็องปียง: 1985
เกียรติประวัติ > ผู้จัดการทีม

ลีกเอิง: 1999–2000
ทรอเฟเดช็องปียง: 2000
โบสถ์แซ็ง-แฌร์แม็ง-เด-เพร

โบสถ์
โบสถ์แซ็ง-แฌร์แม็ง-เด-เพร (ฝรั่งเศส: Saint-Germain-des-Prés) ตั้งอยู่นอกเขตของปารีสยุคกลางตอนต้น เป็นสถานที่ฝังศพของกษัตริย์เมรอแว็งเฌียงแห่งนิวสเตรีย ในเวลานั้นฝั่งใต้ของกรุงปารีสมีแนวโน้มที่จะเกิดน้ำท่วมจากแม่น้ำแซน ซึ่งทำให้ดินแดนส่วนใหญ่ไม่สามารถสร้างอะไรขึ้นได้ ทำให้โบสถ์ตั้งอยู่กลางทุ่งหญ้าหรือ prés ในภาษาฝรั่งเศส จึงมีชื่อดังนี้
โจ-วิลฟรีด ซองกา

โจ-วิลฟรีด ซองกา (ฝรั่งเศส: Jo-Wilfried Tsonga, เสียงอ่านภาษาฝรั่งเศส: [ʒo wilfʁid tsɔŋɡa]; เกิดเมื่อวันที่ 17 เมษายน พ.ศ. 2528) เป็นนักเทนนิสอาชีพชาวฝรั่งเศส เป็นมืออันดับที่ 9 ของโลกในปัจจุบัน เขาเคยขึ้นถึงอันดับโลกสูงสุด คือ อันดับที่ 6 เมื่อวันที่ 17 พฤศจิกายน พ.ศ. 2551